Niehaus beboet, vrygelaatCarl Niehaus is beboet en vrygelaat. (Argieffoto: Karen Sandison/African News Agency) Sy groot bondgenoot, oudpres. Jacob Zuma, het Donderdag sy eerste volle nag in die tronk agter die rug, maar Carl Niehaus het ŉ nag agter tralies vrygespring nadat hy beboet en toe vrygelaat is vir sy beweerde oortreding van die Wet op Rampbestuur. Die 61-jarige Niehaus is Donderdagmiddag in hegtenis geneem terwyl hy met ŉ regstreekse TV-onderhoud besig was. Hy is daarvan beskuldig dat hy ŉ byeenkoms van nagenoeg 100 mense buite die Estcourt-gevangenis – waar die oudpresident aangehou word – byeengeroep het. Brig. Vishnu Naidoo, nasionale polisiewoordvoerder, het vroeër gesê “die verdagte is aanvanklik gewaarsku oor die byeenkoms en is in hegtenis geneem nadat hy die waarskuwing verontagsaam het”. Niehaus is later vrygelaat nadat hy ŉ boete van R3 000 opgelê is. Volgens Naidoo moet hy die boete voor 6 Augustus betaal of in die Estcourt-landdroshof verskyn. Niehaus het sy kamerade intussen vir hul ondersteuning bedank. *ALUTA CONTINUA- THE STRUGGLE CONTINUES!* I have been released (around 8pm) from Escourt Police station. I have been charged, and must appear in court on the 8th of August 2021. My utmost gratitude to all my comrades for your support. From the bottom of his heart, “thank you!.” — Carl Niehaus (@niehaus_carl) July 8, 2021 Die ANC het die omstrede Niehaus Woensdag tydelik geskors nadat hy die regerende party se besluit om die uMkhonto we Sizwe-militêre veteranevereniging (MKMVA) te ontbind, betwis het. Die skorsing volg nadat Niehaus die afgelope naweek gesê het dat Suid-Afrika deur groot geweld in die gesig gestaar sal word indien oudpres. Jacob Zuma tronk toe gaan. “Ons land sal uitmekaar geskeur word. Daar sal onstabiliteit en oproer wees,” het Niehaus buite Zuma se woning in Nkandla gesê. Luidens die brief het die NUK met “kommer” kennis geneem van dié uitlatings en daarop gelet dat Niehaus boonop geklee was in ’n T-hemp met ’n logo van die ANC toe hy op televisie verskyn het. Niehaus is ŉ groot meeloper van Zuma wat vandeesweek begin het om sy tronkstraf van 15 maande vir minagting van die hof te begin uitdien. Uitspraak in Zuma se dringende aansoek in die Pietermaritzburgse hooggeregshof om die lasbrief vir sy inhegtenisneming ter syde te laat stel, word later vandag aangehoor. Die oudpresident se aansoek in die Konstitusionele Hof, om die hof se besluit om hom tronkstraf op te lê te laat herroep, word Maandag aangehoor. Suspended ANC member Carl Niehaus has been arrested outside the Estcourt prison where #JacobZuma is being held. He was addressing supporters when police moved in to break up the illegal gathering. #eNCA pic.twitter.com/vwqTZUEevd — Dasen Thathiah (@DasenThathiah) July 8, 2021